בעת שהילדים פועלים במרחבי הגן השונים, איש צוות החינוך הוא הגורם הצופה והמתווך. הוא צופה בילדים, ער לבחירתם, שותף לפעילות, מתווך בעת הצורך, אם בהכוונה ואם בסיוע בפתרון קונפליקטים. כמו כן זהו הזמן בו ניתן מענה לכל ילד על פי צרכיו, בהתאם לתכנית לימודים אישית שמעוצבת עבורו. בזמן הגמיש ניתן לתת מענה בהוראה מותאמת לכל ילד באופן אישי או בקבוצה קטנה. בכדי לממש את כל אלה, בכל גן שוהים בזמן הגמיש שלושה אנשי צוות לפחות, מה שמאפשר השגחה בכל המרחבים, לצד מעורבות ותיווך, והוראה מותאמת גם יחד.